Ο  **Ηλίας Χατζηθεοδωρίδης** (γενν. 5 Νοεμβρίου 1997) είναι Έλληνας επαγγελματίας ποδοσφαιριστής, που αγωνίζεται στη θέση του αριστερού μπακ, για την ομάδα του Παναιτωλικού. Είναι προϊόν των ακαδημιών της Άρσεναλ και αγωνίστηκε στην Αγγλία για τις Μπρέντφορντ και Τσέλτεναμ Τάουν πριν από την ένταξή του στον Παναθηναϊκό, το 2018. Την αγωνιστική περίοδο 2022-2023 παίζει με την ομάδα του Παναιτωλικού

Καριέρα
-------

### Άρσεναλ

Ως ποδοσφαιριστής, ο Χατζηθεοδωρίδης ξεκίνησε την καριέρα του στην Ελλάδα, με τη φανέλα του Μας Καλλιθεακού και κάνοντας περιστασιακές προπονήσεις, με το ελληνικό παράρτημα των ακαδημιών της Άρσεναλ. Αφού τους εντυπωσίασε σε δοκιμαστικά, πήγε με υποτροφία δύο χρόνων στην βασική ακαδημία της Άρσεναλ, στην Αγγλία και στην Premier League, στις 6 Ιουνίου 2014. Πραγματοποίησε 44 εμφανίσεις, με ένα γκολ για την Κ18 για δύο σεζόν, πριν μείνει ελεύθερος τον Ιούνιο του 2016.

### Μπρέντφορντ

Ο Χατζηθεοδωρίδης εντάχθηκε στην Β' ομάδα της Μπρέντφορντ, της Φούτμπολ Λιγκ Τσάμπιονσιπ, ως δοκιμή κατά τη διάρκεια της προετοιμασίας για τη σεζόν 2016-17 και εντυπωσίασε αρκετά, ώστε να υπογράψει μονοετές επαγγελματικό συμβόλαιο στις 6 Αυγούστου 2016. Οι τραυματισμοί των αριστερών μπακ της Μπρέντφορντ, βοήθησαν τον Χατζηθεοδωρίδη να λάβει την παρθενική πρώτη κλήση σε αποστολή για αγώνα πρωταθλήματος εναντίον της Γούλβερχαμπτον Γουόντερερς, στις 24 Σεπτεμβρίου του 2016, αλλά παρέμεινε στον πάγκο καθ' όλη τη διάρκεια του αγώνα (ήττα 3-1). Αργότερα υπέγραψε νέο διετές συμβόλαιο, τον Μάρτιο του 2017.

Η αποχώρηση του αναπληρωματικού αριστερού μπακ Τομ Φίιλντ, ως δανεικού για το πρώτο μισό της σεζόν 2017-18, επέτρεψε στον Χατζηθεοδωρίδη, να κάνει το ντεμπούτο του (ως βασικό) στην νίκη με 3-1 στην παράταση με τη Γουίμπλεντον, για το Λιγκ Καπ Αγγλίας στις 8 Αυγούστου 2017. Αγωνίστηκε μέχρι το 97ο λεπτό, όταν τον αντικατέστησε ο Χένρικ Ντάλσγκαρντ. Αγωνίστηκε, ως βασικός και στη νίκη με 4-1, επί της Κουίνς Παρκ Ρέιντζερς στο επόμενο γύρο και στις 7 Σεπτεμβρίου, ο προπονητής Ντίν Σμίθ, ανέφερε ότι ο Χατζηθεοδωρίδης θα αρχίσει προπονήσεις με την πρώτη ομάδα σε τακτική βάση. Ο τραυματισμός του Ρίκο Χένρι στα τέλη Σεπτεμβρίου, τον άφησε εκτός για όλη τη σεζόν. Έτσι ο Χατζηθεοδωρίδης καθιερώθηκε στην τριάδα των αριστερών μπακ, μαζί με τους Τζός Κλάρκ και Γιόαν Μπάρμπετ, πριν από την αποχώρηση του, ως δανεικός, για το υπόλοιπο της σεζόν 2017-18, στις 19 Ιανουαρίου 2018. Παρά το γεγονός ότι είχε συμβόλαιο για μία ακόμη σεζόν, έμεινε ελεύθερος, τον Ιούλιο του 2018.

#### Δανεικός στην Τσέλτεναμ Τάουν

Στις 19 Ιανουαρίου 2018, ο Χατζηθεοδωρίδης εντάχθηκε στην Τσέλτεχαμ Τάουν, στη Φούτμπολ Λιγκ Του, ως δανεικός για το υπόλοιπο της σεζόν 18. Χρησιμοποιήθηκε ως βασικός στα υπόλοιπα 18 παιχνίδια της σεζόν.

### Παναθηναϊκός

Στις 25 Ιουλίου 2018, ο Χατζηθεοδωρίδης επέστρεψε στην Ελλάδα για λογαριασμό τουΠαναθηναϊκού, τηςΣούπερ Λιγκ, ως ελεύθερος.

Παραπομπές
----------

1. ↑  «Arsenal make defender their first summer signing». *Metro*. 6 Ιουνίου 2014. Ανακτήθηκε στις 27 Σεπτεμβρίου 2016.
2. ↑  «Ilias Chatzitheodoridis». *www.arsenal.com*. Ανακτήθηκε στις 27 Σεπτεμβρίου 2016.
3. ↑  «Stats | Academy | Teams». *www.arsenal.com*. Αρχειοθετήθηκε από το πρωτότυπο στις 10 Αυγούστου 2016. Ανακτήθηκε στις 27 Σεπτεμβρίου 2016.
4. ↑  «Stats | Academy | Teams». *www.arsenal.com*. Αρχειοθετήθηκε από το πρωτότυπο στις 10 Αυγούστου 2016. Ανακτήθηκε στις 27 Σεπτεμβρίου 2016.
5. ↑  «Brentford FC Ilias Chatzitheodoridis signs from Arsenal» (στα αγγλικά). Αρχειοθετήθηκε από το πρωτότυπο στις 2018-07-25.. Ανακτήθηκε στις 2017-06-14.
6. ↑  «Ilias Chatzitheodoridis Player Profile – ESPN FC». *www.espnfc.co.uk*. Ανακτήθηκε στις 27 Σεπτεμβρίου 2016.
7. 1 2  «Brentford FC Ilias Chatzitheodoridis signs new contract» (στα αγγλικά). Αρχειοθετήθηκε από το πρωτότυπο στις 2018-07-25.. Ανακτήθηκε στις 2017-06-14.
8. 1 2  «Brentford FC Ilias Chatzitheodoris targets league minutes» (στα αγγλικά). Αρχειοθετήθηκε από το πρωτότυπο στις 2018-07-25.. Ανακτήθηκε στις 2017-11-15.
9. ↑  Moore, Tom (2017-09-07). «Brentford hand first team promotion to young defender». *getwestlondon*.. Ανακτήθηκε στις 2017-09-07.
10. ↑  «Brentford FC Ilias Chatzitheodoridis joins Cheltenham Town on loan» (στα αγγλικά). Αρχειοθετήθηκε από το πρωτότυπο στις 2020-09-21.. Ανακτήθηκε στις 2018-01-19.
11. 1 2  «Ο Παναθηναϊκός ανακοίνωσε τον Χατζηθεοδωρίδη». www.sport24.gr. Ανακτήθηκε στις 25 Ιουλίου 2018.
12. ↑  «New Signing: Ilias Chatzitheodoridis» (στα αγγλικά).. Ανακτήθηκε στις 2018-01-19.
13. ↑  «Ilias Chatzitheodoridis Player Profile». *www.espnfc.co.uk*. Ανακτήθηκε στις 6 Μαΐου 2018.

Εξωτερικοί σύνδεσμοι
--------------------

* Ilias Chatzitheodoridis Στατιστικά καριέρας στο Soccerbase
* Ηλίας Χατζηθεοδωρίδης σε ιστοσελίδα ΠΑΕ Παναθηναϊκός